Carabau Teatre guanya l'IX Certamen Internacional de Teatre Aficionat del Mediterrani d'Almeria
07/05/2010

# Carabau Teatre guanya l'IX Certamen Internacional de Teatre Aficionat del Mediterrani d'Almeria

*   07/05/2010
*   [Imprimir](#)
*   Compartir
*    https://www.alaquas.org/documento.asp?id\_do=12028

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F12028%2F0&title=Ajuntament%20d%27Alaqu%C3%A0s.%20Premsa.Carabau%20Teatre%20guanya%20l%27IX%20Certamen%20Internacional%20de%20Teatre%20Aficionat%20del%20Mediterrani%20d%27Almeria)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/12028/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2010/2/12028/07052010carabau_teatre-roquetas_de_mar_1__Form_4.jpg)](https://www.alaquas.org/ficheros/documentos/2010/2/12028/07052010carabau_teatre-roquetas_de_mar_1__Form_10.jpg "<a href='https://www.alaquas.org/ficheros/documentos/2010/2/12028/07052010carabau_teatre-roquetas_de_mar_1__Form_10.jpg' target=_blank><i class='fa fa-external-link' aria-hidden='true'></i>.Carabau Teatre guanya l'IX Certamen Internacional de Teatre Aficionat del Mediterrani d'Almeria</a>")

El grup va aconseguir el premi a la millor obra per Dakota i el guardó al millor actor, que va recaure en l'alaquaser Dani García

El grup de teatre Carabau d'Alaquàs s'ha proclamat guanyador del IX Certamen Internacional de Teatre Aficionat del Mediterrani celebrat des del 25 d'abril a l'1 de maig en Roquetas de Mar (Almeria). La formació d'Alaquàs va aconseguir el premi a la millor obra per la representació de _Dakota_ i el guardó al millor actor, per l'actuació de l'alaquaser Dani García.

_Dakota_ està basada en l'obra de Jordi Galcerán, un dels autors més rellevants de la dramatúrgia actual. Està dirigida per Rubén Aranda i representada per Daniel García, Juan Carlos Nogales, Pilar Sanchis i Miquel Roig. Amb una duració aproximada de 90 minuts, _Dakota_ és una història sobre l'obsessió, la realitat i els sons. L'obra se situa en la frontera de la realitat i allò diví i analitza en clau humoristica i amb una forta càrrega de sorpresa, fins a quin punt l'individu és amo de la seua vida. El muntatge ha sigut representat en diversos certàmens teatrals per diversos punts de la geografia espanyola.

Este és el primer premi d'estes característiques que Carabau Teatre aconseguix des del seu camí teatral. El grup va nàixer l'any 2007 com una fusió d'alumnes de l'Escola de Teatre de Joan Alabau d'Alaquàs i actors i actrius de la formació Carabassa Teatre. Es tracta d'una associació cultural dedicada a difondre espectacles teatrals a nivell nacional i està formada per un total de 10 actors i actrius jóvens amb més de 20 anys d'experiència en el món del teatre i formats en escoles valencianes de renom.

Al llarg de la seua trajectòria han produït diversos espectacles entre els que destaquen _Sons d'un seductor_ de W. Allen, _Ací no paga ni Déu_ de D. Fo, _Dakota_ de J. Galcerán i _L'últim ‘clown'_ (espectacle infantil).

El IX Certamen Internacional de Teatre Aficionat del Mediterrani d'Almeria és un dels festivals més importants de teatre _amateur_ que se celebren. Cada any hi participen més de 60 grups de teatre aficionat de tota Espanya.

@

**

@

@

**